SKY PARK

SKY PARK je multifunkčný projekt rezidenčných a kancelárskych priestorov v novovznikajúcej štvrti Bratislavy. Nachádza sa na území pôvodne industriálnej časti mesta, medzi ulicami Čulenova, Bottova a Továrenská.
Súčasťou areálu je taktiež park, s viac než 35 000 m² zelene, ktorý navrhli Zaha Hadid Architects a Townshend Landscape Architects v spolupráci s architektom Igorom Markom. V súčasnosti prebieha výstavba štvrtej a piatej výškovej budovy Sky Park-u. Štvrtá výšková budova bude mať rovnaký dizajn ako ostatné budovy. Piata budova bude mať odlišný dizajn, a to výzor dvoch spojených výškových budov Sky Park-u. Pri vzniku týchto vyškových budov bude rozšírený aj park, ktorý bude mať po dokončení rozlohu neďalekej medíckej záhrady. Developerom projektu bola do 1.5. 2022 Penta Real Estate, od 2.5. 2022 ráno patrí developerovovi Alto Real Estate.
História.
SKY PARK dnes stojí na území bývalej industriálnej časti Bratislavy, na ktorej sa nachádzala Slovenská rafinéria minerálnych olejov Apollo, nazývaná taktiež „bratislavská Apolka“. 16. júna 1944 americké bombardéry zaútočili na rafinériu, Zimný prístav a Dunajský most v Bratislave. V máji 1945 sa podarilo zničenú Rafinériu čiastočne zrekonštruovať a obnoviť časť jej výroby. V roku 1949 sa spoločnosť rozdelila na Slovnaft a Benzinol. Rafinéria Apollo pokračovala vo svojom fungovaní ako výrobný priestor rozvíjajúceho sa Slovnaftu až do roku 1963, kedy bola asanovaná. Jedinou zachovanou budovou z tohto obdobia je Jurkovičova Tepláreň, ktorá bola počas výstavby komplexu SKY PARK zrekonštruovaná.
Jurkovičova Tepláreň.
23. apríla 2008 získala budova Jurkovičovej Teplárne titul národnej kultúrnej pamiatky (číslo ÚZPF 11561/2).
V roku 2018 spoločnosť Penta Real Estate obdržala povolenie na rekonštrukciu Jurkovičovej Teplárne. Rekonštrukcia budovy zachovala pôvodné časti pamiatky ako sú štruktúra strechy, násypníky uhlia, pôvodné tehlové steny či do priestoru zasadený reštaurovaný žeriav. Zachovaných bolo presne 31 736 tehál z pôvodnej fasády, z ktorých mnohé boli využité pri tvorbe interiéru.
Autori rekonštrukcie.
Budova Jurkovičovej Teplárne bola po rekonštrukcii skolaudovaná v roku 2021.
SKY PARK Residence.
SKY PARK Residence je rezidenčná časť komplexu SKY PARK, ktorá pozostáva zo štyroch 31-podlažných budov. Byty v budovách sú individuálne riešené tak, aby bol každý meter štvorcový plne využiteľný. Prvé 3 rezidenčné veže boli oficiálne dokončené v roku 2020. Na jar v roku 2021 sa začala výstavba štvrtej rezidenčnej veže, ktorá má rovnaké parametre ako prvé tri. Autorom návrhu týchto budov je iracko-britská architektka Zaha Hadid a jej štúdio Zaha Hadid Architects.
Fasáda budov je unikátnej, na mieru namiešanej, teplej a zároveň matnej, jemne de-saturovanej bronzovej farby s hĺbkou a vlastnosťami metalického povrchu.
SKY PARK Offices.
Budova SKY PARK Offices tvorí kancelársku časť multifunkčného komplexu SKY PARK. Bola navrhnutá architektonickým ateliérom Vietzke &amp; Borstelmann Architekten a bola dokončená v roku 2021. Budova má 18 podlaží a prenajímateľnej plochy. Budova SKY PARK Offices spĺňa požiadavky udržateľnosti v súlade s LEED Gold certifikátom a taktiež spĺňa požiadavky pre zdravé pracovné prostredie certifikácie WELL Gold. Z hľadiska prístupu do budovy a parkovania je budova SKY PARK Offices najmodernejšou budovou na Slovensku a patrí medzi jedny z najmodernejších budov v Európe.
Druhá fáza projektu zahŕňa konštrukciu SKY PARK Tower, ďalšej výškovej kancelárskej budovy a 4. rezidenčnej veže. Obe budovy sú navrhnuté štúdiom Zaha Hadid Architects.